[pic] | EUROPA-KOMMISSIONEN |

Bruxelles, den 23.6.2010

KOM(2010)347 endelig

2008/0192 (COD)

UDTALELSE FRA KOMMISSIONEN

i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS DIREKTIV om anvendelse af princippet om ligebehandling af mænd og kvinder i selvstændige erhverv og om ophævelse af direktiv 86/613/EØF

2008/0192 (COD)

UDTALELSE FRA KOMMISSIONEN

i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS DIREKTIV om anvendelse af princippet om ligebehandling af mænd og kvinder i selvstændige erhverv og om ophævelse af direktiv 86/613/EØF

1. Indledning

I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets 17 ændringer.

2. Baggrund

Kommissionen vedtog den 3. oktober 2008 sit forslag til direktiv[1] og sendte det til Europa-Parlamentet og Rådet samme dag til vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav udtalelse den 24. marts 2009.

Europa-Parlamentet vedtog den 6. maj 2009 ved førstebehandlingen en lovgivningsmæssig beslutning med 28 ændringer[2] til Kommissionens forslag. Kommissionen meddelte på Europa-Parlamentets plenarmøde, at den kunne tiltræde de fleste ændringer i deres helhed eller indholdsmæssigt.

Rådet nåede til politisk enighed om forslaget den 30. november 2009, jf. artikel 251 i EF-traktaten, og vedtog formelt sin førstebehandlingsholdning den 8. marts 2010[3].

Kommissionen vedtog sin meddelelse til Europa-Parlamentet om Rådets førstebehandlingsholdning den 22. marts 2010[4].

3. Formålet med KOMMISSIONENS FORSLAG

Kommissionens forslag har til formål at ændre fællesskabsbestemmelserne vedrørende anvendelsen af princippet om ligebehandling af mænd og kvinder på selvstændige erhvervsdrivende og deres ægtefæller.

Det indeholder væsentlige ændringer af det gældende direktiv, der er fra 1986. For det første udvider det begrebet "ægtefæller" til også at omfatte livspartnere, hvis og i det omfang disse anerkendes i national ret. For det andet indeholder forslaget bestemmelser om, at den selvstændige erhvervsdrivendes medhjælpende ægtefælle efter anmodning skal kunne få adgang til social beskyttelse i forbindelse med sit bidrag til familievirksomhedens aktivitet. Endelig indeholder forslaget bestemmelser om, at kvinder i selvstændige erhverv og deres medhjælpende ægtefæller efter anmodning kan få adgang til barselsorlov, der giver dem mulighed for at afbryde deres erhvervsvirksomhed i en periode på mindst 14 uger.

4. Kommissionens udtalelse om Europa-Parlamentets ændring ER

KOMMISSIONEN KONKLUDEREDE I SIN MEDDELELSE OM RÅDETS FØRSTEBEHANDLINGSHOLDNING, AT RÅDETS FØRSTEBEHANDLINGSHOLDNING GANSKE VIST IKKE SVARER TIL VISSE VÆSENTLIGE MÅLSÆTNINGER I DENS OPRINDELIGE FORSLAG, MEN AT DEN ENESTE MÅDE AT FÅ PROCEDUREN TIL AT FORTSÆTTE PÅ ER AT STØTTE RÅDETS FØRSTEBEHANDLINGSHOLDNING.

Europa-Parlamentet foretog nogle få ændringer i Rådets holdning, og hovedformålet med dem er at gøre teksten klarere snarere end at ændre dens anvendelsesområde. De ændringer, som Europa-Parlamentet vedtog, er blevet drøftet af Europa-Parlamentet og Rådet, som er nået til enighed med støtte fra Europa-Kommissionen.

4.1. Ændring er, som Kommissionen kan tiltræde

Kommissionen tiltræder alle de ændringer, som Europa-Parlamentet har vedtaget, fordi de er i overensstemmelse med forslagets overordnede mål.

5. Konklusion

I henhold til artikel 293, stk. 2, i traktaten om Den Europæiske Unions funktionsmåde ændrer Kommissionen sit forslag i tråd med de ændringer, Europa-Parlamentet vedtog på sit plenarmøde den 18. maj 2010.

[1] KOM(2008) 636.

[2] A6-0258/2009.

[3] Rådets førstebehandlingsholdning (EU) nr. 8/2010, EUT C 123 E af 12.5.2010, s. 5.

[4] KOM(2010) 99.